Auðunn Blöndal

Auðunn Blöndal (fæddur 8. júlí 1980 á Sauðarkróki) betur þekktur Auddi og Auddi Blö, er íslenskur leikari, skemmtikraftur, útvarpsmaður og sjónvarpsmaður.  

 Ferill 
 70 mínútur 
Hann hóf feril sinn í þættinum 70 Mínútur á Popptíví árið 2001 með því að hjálpa Sigmari Vilhjálmssyni og Jóhannesi Ásbjörnssyni (ganga almennt undir gælunöfnunum Simmi og Jói) með falda myndavél. Síðar var Auðunn meira og meira í þáttunum og varð einn af stjórnendum þáttarins þegar Jóhannes hætti, en þá voru Auðunn, Sigmar og Sverrir Þór Sverrisson (Sveppi) með þáttinn. Þeir gáfu út diskinn Besta úr 70 Mínútum sem seldist í yfir 5.000 eintökum og Besta úr 70 Mínútum 2 sem seldist í yfir 10.000 eintökum. Þeir gáfu einnig út diskinn Besta úr 70 Mínútum 3. Sigmar hætti í þættinum 2003 og voru þeir Auðunn og Sverrir (Auddi og Sveppi) einir með þáttinn þar til í byrjun árs 2004 þegar Pétur Jóhann Sigfússon gekk til liðs við þá, en hann hafði leikið með þeim í Svínasúpunni. Þeir stýrðu þættinum til 20.desember 2004 ásamt innslögum frá Huga Halldórssyni eða Ofurhuga.  Fyrir framlag sitt til þáttanna hlaut Auðunn tilnefningu til Eddu verðlaunana sem sjónvarpsmaður ársins.

 Strákarnir 
Þá færðu þeir sig yfir á Stöð 2 með þáttinn Strákarnir sem var með svipuðu sniði og 70 Mínútur nema bara 25 mínútur og ekki í beinni útsendingu, og allt fyrir fram unnið en 70 Mínútur var yfirleitt unnið samdægurs. Strákarnir gengu til ársins 2006 en þá hættu þeir samstarfinu í .

 Tekinn 
Auðunn byrjaði með þáttinn Tekinn þar sem hann hrekkti fræga einstaklinga með falinni myndavél. Þátturinn var til ársins 2007. 

Hann lék einnig þættinum Stelpurnar árið 2006 ásamt Pétri og Sverri. Árið 2008 lék hann í Ríkinu, og 2009 stýrði hann þáttunum Atvinnumennirnir Okkar þar sem hann heimsótti fræga boltastráka frá Íslandi. 

 Auddi og Sveppi 
Hann og Sveppi hófu samstarf sitt á ný árið 2009 með þáttinn Auddi og Sveppi sem var á dagskrá til 2011. 

 FM95Blö 
2011 byrjaði hann með útvarpsþáttinn FM95Blö á FM957. Upphaflega voru þættirnir fjórum sinnum í viku, og ávallt gestastjórnandi með honum (alltaf sami á hverjum vikudegi). Á mánudögum var Björn Bragi með honum, á þriðjudögum Sverrir Þór Sverrisson (betur þekktur sem Sveppi ), á fimmtudögum Hjörvar Hafliðason (Oft þekktur sem Hjöbbi K og Maður Þjóðarinnar og föstudögum Egill Einarsson (Betur þekktur sem Gillz), en þegar Auðunn tók að sér verkefni sem kynnir Ísland Got Talent fækkuðu þáttunum í einn í viku, á föstudögum, en þá hélt Egill sínum sessi sem gestastjórnandi, en þá gekk Steinþór Hróar Steinþórsson (þekktur sem Steindi Jr.) einnig til liðs við þá.

 Draumarnir 
Árið 2010 var Auddi í þáttunum Ameríski Draumurinn ásamt Sveppa, Villa naglbít og Agli gillz Einarssyni . Í þeim þáttum fóru þeir um öll Bandaríkin og söfnuðu stigum með ýmsum áskorunum og földum myndavélum. 2012 var hann í Evrópska Draumnum sem gekk út á nokkurn veginn það sama og Ameríski Draumurinn nema það að hann var tekinn upp í Evrópu. Með honum í þáttunum voru Sveppi, Pétur Jóhann og Steindi Jr. 2017 eftir langt hlé tók hann þátt í Asíska draumnum sem gekk út á það sama og evrópski, 2018 í suður ameríski draumnum.

 Sjónvarpsþátta og kvikmyndaferill 
Ár  Kvikmynd/Þáttur  Hlutverk  Athugasemdir og verðlaun2001-200470 mínútur  Þáttastjórnandi  2003-2004Svínasúpan  Leikari Einnig höfundur handrits2005-2006Strákarnir  Þáttastjórnandi 2006-2007Tekinn  Þáttastjórnandi Einnig höfundur handrits2007Stelpurnar  Leikari Leitin að strákunum Dómari2008Ríkið  Leikari Einnig höfundur handrits2009-2011Auddi og Sveppi  Þáttastjórnandi 2009-2019Atvinnumennirnir okkar  Þáttastjórnandi 2010Ameríski draumurinn  Keppandi Einnig höfundur handrits2011-FM95BLÖ  Þáttastjórnandi Einnig höfundur handrits2011Algjör Sveppi og töfraskápurinn  Leikari 2012Evrópski draumurinn  Keppandi Einnig höfundur handrits2014-2015Ísland Got Talent  Þáttastjórnandi 2014Hreinn SkjöldurLeikari2016Ég og 70 mínúturÞáttastjórnandi2017-2018SteypustöðinLeikariEinnig höfundur handritsSatt eða logiðKeppandi2017Asíski DraumurinnKeppandiEinnig höfundur handrits2018Víti í VestmannaeyjumLeikariSuður-ameríski draumurinnKeppandiEinnig höfundur handrits2019Rikki fer til AmeríkuÞáttastjórnandiEinnig höfundur handritsAllir geta dansaðÞáttastjórnandi2020GullregnLeikariEurogarðurinnLeikariEinnig höfundur handrits2021LeynilöggaLeikari2021-2022Stóra sviðiðÞáttastjórnandiEinnig höfundur handrits2021-2023Tónlistarmennirnir okkarÞáttastjórnandiEinnig höfundur handrits
 Tilvísanir 

 Tenglar 

Flokkur:Íslenskir leikarar

Flokkur:Íslenskir sjónvarpsmenn
Flokkur:Íslenskir leikarar
Flokkur:Fólk fætt árið 1980
Flokkur:Fólk fætt árið 1980
Flokkur:Íslenskir sjónvarpsmenn
Flokkur:Íslenskir útvarpsmenn
Flokkur:Íslenskir skemmtikraftar
Flokkur:Íslenskir leikarar